Diari Oficial de la Generalitat Valenciana


Sumari del DOGV 7632, del 08-10-2015 (2015/8142)

Adjudicació del programa d'actuació integrada de les unitats d'execució número 2, 3 i 4 del pla parcial del sector UZE-6 (sector UBZ-2.5 de les antigues normes subsidiàries de planejament).
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7632

Data del DOGV
:   08-10-2015

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2015/8142


Data del document
:   28-09-2015

Organisme emissor
:   Ajuntament de Monforte del Cid

Tipus de document
:   Anunci

Descriptors 

:   * Monforte del Cid
    * pla d'urbanisme
    * administració local

Adjudicació del programa d'actuació integrada de les unitats d'execució número 2, 3 i 4 del pla parcial del sector UZE-6 (sector UBZ-2.5 de les antigues normes subsidiàries de planejament). [2015/8142]  
El Ple de l'Ajuntament de Monforte del Cid, en sessió de data 7 d'abril de 2015, va adoptar el següent acord:  
Primer. Resoldre l'adjudicació del programa per al desenvolupament d'actuacions integrades que afecta les unitats d'execució número 2, 3 i 4 del pla parcial del sector UZE -6 (sector UBZ -2.5 de les antigues normes subsidiàries de planejament) a favor de l'urbanitzador Justo y Manoli, SL, pel següent motiu: incompliment de termini (article 25.5 de la Llei 6/1994, de 15 de novembre, reguladora de l'activitat urbanística), ja que no s'ha conclòs la urbanització en un lustre des del seu inici; s'han executat únicament les obres desbrossament i una mica de moviment de terres dels vials definits com a B i G en el pla general; aquestes obres es van executar abans de 2009.  
Segon. Cancel·lar la programació de les unitats d'execució número 2, 3 i 4 del pla parcial del sector UZE -6 (sector UBZ -2.5 de les antigues normes subsidiàries de planejament), i quedarà aquest àmbit subjecte al règim del sòl urbanitzable sense programació.  
Tercer. Declarar la subjecció de l'àmbit de l'actuació al règim del sòl urbanitzable sense programació.  
Quart. Incoar les actuacions necessàries per a acordar una nova programació del terreny en la qual el nou urbanitzador, o l'administració en cas d'optar-se per la gestió directa, assumisca les obligacions de l'antic, i afectar els béns i recursos resultants de la liquidació de la programació cancel·lada a executar la que la substituïsca.  
Cinqué. Disposar:  
- Deixar sense efecte la reparcel·lació aprovada.  
- La devolució de la contribució a les càrregues d'urbanització, en metàl·lic o en terrenys, efectivament satisfetes, si n'hi ha, i no aplicades a la seua destinació, als propietaris de terrenys en els quals no s'escometràuna nova programació, amb la modificació prèvia, pel mateix procediment seguit per a la seua adopció, dels corresponents actes administratius dictats per a l'execució del programa d'actuació cancel·lat.  
  
- La compensació que siga pertinent als propietaris que hagen contribuït a les càrregues d'urbanització, quan aquesta siga procedent.  
Sisé. Començar la tramitació dels procediments declaratius de l'incompliment de deures urbanístics que siguen pertinents, dirimint i declarant les responsabilitats i penalitzacions corresponents i acordant la confiscació de garanties i la imposició de sancions quan pertoque.  
  
Seté. Notificar el present acord als interessats amb indicació dels recursos pertinents.  
Huité. Publicar l'acord de resolució del programa d'actuació integrada en el Diari Oficial de la Comunitat Valenciana, amb comunicació prèvia al registre de programes d'actuació.  
  
Monforte del Cid, 28 de setembre de 2015.- L'alcaldessa presidenta: María Dolores Berenguer Belló.